Lolland-Falsters Stifts-Tidende, 1833-06-17
Udenlandsk. Tyrkisk-ægyptiske Anliggender. Jbrahim Pascha har med Taknemmelighed modtaget det Firman, hvorhved Sultanen overlader ham Districtet Adang i Forpagtning. Allerede den 15de Mai begyndte han at forberede sig til Tilbagemarschen. Man anseer saaledes Freden for fuldstændigen gjenoprettet. J Følge Skrivelse fra Constantinopel af 19de Mai skulle Russerne forlade det tyrkiske Gebeet, saasnart Jbrahim har betraadt sin Faders Staters ny Grændser og naar Natolien er rømmet af Ægypterne lige til Taurus. England. Hertugen af Wellington har i Overhuset andraget paa en Addresse til Kongen om at tilholde sine Undersaatter at lagttage den Neutralitet, som Hs. Majestæt havde lovet med Hensyn til Portugal. For at understøtte dette Andragende, bemærkede han, det var nødvendigt at gjøre Ende paa Striden i Portugal, fordi den ellers vilde udbrede sig til Spanien, og at England burde blande sig deri, for at forhindre at disse Lande skulde falde i deres mægtige Naboers Hænder. Men i Stedet for at gjøre dette, havde Ministrene tilstædet en hidtil uhørt Fremfærd, mod den de facte bestaaende Regjering: de havde ladet Frankrig borttage Don Miguels Flaade; de havde tilladt, at der i næsten alle europæiske Havne gjordes Udrustninger til Azorerne, og de tillade endnu, at brittiske Officierer commandere Don Pedros Flaade, ja, da Toldvæsenet engang havde anholdt nogle Skibe, som skulde gaae til Oporto, havde Ministrene frigivet dem. Kan dette – vedblev Hertugen kaldes Neutralitet, og burde ikke Ministrene, dog have forhindret, at et Land, som de i Følge Tractater skulde beskytte, et heelt Aar igjennem var bleven Skueplads for Borgerkrigen, Her tog Premierministeren, Grev Grey, til Orde: Don Miguel – sagde han har paa en uhørt Maade forfulgt Personer. Han har svoret, at opretholde Forfatningen og at regjere i den umyndige Dronning Donna Marias Navn; men Tirsdagen den 17 Juni 1833. frækt har han brudt sin Eed, og derfor have alle europæiske Magter afbrudt deres diplomatiske Forbindelser, med ham, medens den anerkjendte Dronnings naturlige Formynder har gjort Skridt, for at sikkre hendes Rettigheder; og hvad Grund er der vel til at optræde mod hende for Usurpateuren, Rustninger kunne, selv i neutrale Lande, finde Sted, uden at krænke Ministrenes upartiskhed, og begge Partier have jo ogsaa rustet i England: der er ikke en Muskette i Don Miguels Hær, uden at den jo er gjort der, og en engelsk Officier, Sir J. Campbel, har med Raad og Daad, i Fred og Krig, understøttet ham. Have Ministrene frigivet Skibe, som vare anholdte af Toldvæsenet, saa have de gjort det efter Retslærdes Eragtning, og saaledes maatte ogsaa Hertugen af Wellington have baaret sig ad, o. s. v. Grev Greys Forestillinger vare imidlertid frugtesløse. Hertugens Forslag gik igjennem med 80 Stemmer imod 68. Addressen blev forelagt Kongen, som den 6te Juni afgav følgende Svar: "Mylords! Jeg har grebet de Forholdsregler, som synes mig nødvendige, for at opretholde den Neutralitet, jeg har besluttet at iagttage i den nu i Portugal førende Strid." Dette Svars Korthed og Torhed vakte stor Sensation; men Alle tang, og Wellingtons Ansigt udtrykte Nedslagenhed og Mismod.